Na temelju članka 10., stavka 3. Zakona o financiranju političkih aktivnosti, izborne promidžbe i referenduma ("Narodne novine" broj 29/19. i 98/19) i članka 31. Statuta Općine Ferdinandovac ("Službeni glasnik Koprivničko-križevačke županije" broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**ODLUKU**

**o raspoređivanju redovitih godišnjih sredstava za rad političkim strankama**

**i članovima Općinskog vijeća Općine Ferdinandovac izabranim s liste grupe birača**

**zastupljenim u Općinskom vijeću Općine Ferdinandovac do raspisivanja lokalnih izbora 2021.**

Članak 1.

Ovom Odlukom određuje se način raspoređivanja sredstava iz Proračuna Općine Ferdinandovac za 2021. godinu (u daljnjem tekstu: Proračun) za financiranje rada političkih stranaka i članova izabranih s liste grupe birača, zastupljenih u Općinskom vijeću Općine Ferdinandovac (u daljnjem tekstu: Općinsko vijeće) do raspisivanja lokalnih izbora 2021.

Članak 2.

Sredstva planirana u Proračunu za redovito godišnje financiranje rada političkih stranaka zastupljenih u Općinskom vijeću i članova Općinskog vijeća izabranih s liste grupe birača iznose 11.200,00 kuna.

Članak 3.

Osigurana sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Općinskom vijeću, tako da pojedinoj političkoj stranci koja je bila predlagatelj liste, odnosno svakom članu Općinskog vijeća izabranog s liste grupe birača pripadaju sredstva razmjerna broju dobivenih mjesta članova u Općinskom vijeću, a prema konačnim rezultatima izbora za članove Općinskog vijeća.

Jednaki iznos sredstava za svakog člana Općinskog vijeća u 2021. godini, sukladno stavku 1. ovog članka, iznosi 1.000,00 kuna godišnje, odnosno 83,33 kune mjesečno.

Članak 4.

Za svakog izabranog člana Općinskog vijeća podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Općinskog vijeća iz članka 3. ove Odluke, a koja u 2021. godini iznosi 100,00 kuna godišnje, odnosno 8,33 kune mjesečno.

Članak 5.

Sukladno članku 3. ove Odluke sredstava se raspoređuju mjesečno po pojedinoj političkoj stranci razmjerno broju njenih članova u Općinskom vijeću, odnosno članovima Općinskog vijeća izabranim s liste grupe birača, u iznosima kako slijedi:

* HRVATSKA DEMOKRATSKA ZAJEDNICA – HDZ 3 člana 250,00 kuna,
* MREŽA NEZAVISNIH LISTA – MREŽA 3 člana 250,00 kuna,
* SOCIJALDEMOKRATSKA PARTIJA HRVATSKE – SDP 1 član 83,33 kuna,
* HRVATSKA STRANKA UMIROVLJENIKA – HSU 1 član 83,33 kuna,
* Darko Marić – izabran s LISTE GRUPE BIRAČA 1 član 83,33 kuna,
* Damir Keber – izabran s LISTE GRUPE BIRAČA 1 član 83,33 kuna,
* Miroslav Fuček – izabran s LISTE GRUPE BIRAČA 1 član 83,33 kuna.

Članak 6.

Sukladno članku 4. ove Odluke, za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 8,33 kune mjesečno, tako da političkoj stranci pripada pravo na naknadu, i to:

* HRVATSKA STRANKA UMIROVLJENIKA – HSU 1 članica 8,33 kune,
* HRVATSKA DEMOKRATSKA ZAJEDNICA – HDZ 1 članica 8,33 kune.

Članak 7.

Sredstva utvrđena u članku 5. i 6. ove Odluke, doznačuju se na žiro-račun političke stranke, odnosno na poseban račun člana Općinskog vijeća izabranog s liste grupe birača, tromjesečno u jednakim iznosima.

Ako se završetak mandata članova Općinskog vijeća neće poklopiti s početkom ili završetkom tromjesečja, u tom će se tromjesečju, isplatiti iznos razmjeran broju dana trajanja mandata, ovisno o danu stupanja na snagu odluke Vlade Republike Hrvatske o raspisivanju lokalnih izbora.

Članak 8.

Ova Odluka objavit će u "Službenom glasniku Koprivničko-križevačke županije", a stupa na snagu 1. siječnja 2021. godine.

OPĆINSKO VIJEĆE OPĆINE FERDINANDOVAC

KLASA: 006-01/20-01/01

URBROJ: 2137/15-01-20-2

Ferdinandovac, 16. prosinca 2020.

POTPREDSJEDNIK:

**Darko Marić**